Nafarroako Parlamentuko Mahaiak, 2018ko ekainaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, 121-A errepide nazionaleko lehen murrizketa-egunen balorazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko ekainaren 11n

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Guzmán Garmendia Pérez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomikorako lehendakariordeak ekainaren 14ko Osoko Bilkuran ahoz erantzun diezaion:

Ekainaren 4an hasitzat eman ziren Belateko eta Almandozko tuneletako obrak N-121-A errepidean; horren ondorioz, Belateko mendatea zeharkatzen duen errepide zaharretik desbideratzen da trafikoa. Aldi berean, Nafarroako Gobernuak jada iragarri zuenez, trafikoa A-15etik desbideratzen saiatzeko murrizketak eta informazio-kanpaina hasi dira, eta errepide horretan ere hasiak dira Imotzen eta San Lorentzoko tuneletako obrak, Gipuzkoan; halatan, Frantziatik eta Frantziarako trafikoa ere konplikatu egin da.

Nafarroako Gobernuak zer balorazio egiten du N-121-A errepide nazionaleko lehen murrizketa-egunei buruz?

Iruñean, 2018ko ekainaren 7an

Foru parlamentaria: Guzmán Garmendia Pérez